Christian Ziege

Christian Ziege (; lahir 1 Februari 1972) merupakan seorang bekas pemain dan pengurus bola sepak Jerman.

Beliau memulakan kerjaya profesionalnya di FC Bayern Munich, di mana beliau meraih dua gelaran Bundesliga dan satu trofi Piala UEFA sebelum Ziege melakukan perpindahan ke Milan dan berjaya meraih gelaran Scudetto. Pada tahun 1999, beliau sertai kelab Liga Perdana Inggeris, Middlesbrough sebelum dinobatkan sebagai Pemain Terbaik Kelab pada musim tunggalnya di kelab itu. Tahun seterusnya, beliau berpindah ke Liverpool dan sebahagian daripada skuad yang meraih treble dengan memenangi Piala Liga Inggeris, Piala FA Inggeris dan Piala UEFA pada musim 2000-01. Pada tahun 2001, beliau sertai Tottenham Hotspur sebelum menamatkan kerjayanya di Jerman bersama Borussia Mönchengladbach.

Bersama pasukan kebangsaan Jerman di peringkat antarabangsa, Ziege menjuarai kejohanan UEFA Euro 1996 dan menjadi naib juara pada Piala Dunia 2002. Selain itu, beliau turut mewakili negaranya ke Euro 2000 dan 2004 dan Piala Dunia 1998.

 Kerjaya kelab 
Di peringkat kelab, Ziege beraksi untuk Bayern Munich Bayern Munich (1990–97), Milan (1997–99) dan Middlesbrough (1999–2000). Pada musim panas 2000, Liverpool F.C. membida 5.5 juta paun sterling untuk membeli Ziege. Middlesbrough mendesak mereka memerlukan tambahan 6 juta paun untuk Ziege tetapi kelab memaksa Ziege berbincang dengan pihak Liverpool sebelum Ziege berjaya melakukan perpindahan. Beliau melakukan penampilan sulungnya untuk Liverpool ketika menang 3-1 ke atas Manchester City pada 9 September 2000 dengan menggantikan Steven Gerrard pada separuh masa kedua. Beberapa siri kecederaan dan peningkatan prestasi Jamie CarragherWhatever Happened to: Christian Ziege memaksa beliau berpindah ke Tottenham pada penghujung musim. Beliau menjaringkan dua gol ketika di Liverpool; menentang Leeds dalam saingan liga dan Stoke dalam Piala Liga Inggeris. Ziege juga menyumbangkan gelaran "treble" kepada Liverpool pada musim 2000-01. Beliau menjadi pemain gantian pada masa tambahan pada perlawanan akhir Piala Liga Inggeris dan menyudahkan tendangan penalti pada penentuan penalti menentang Birmingham. Namun, beliau tidak termasuk dalam barisan skuad final Piala FA Inggeris dan Piala UEFA 2001.

Pada 14 Mac 2002, Liverpool didenda 28 ribu paun oleh Persatuan Bola Sepak England kerana membawa masuk Ziege dengan menyalahi undang-undang manakala pemain itu didenda 10 ribu paun. Ketika di Tottenham, beliau menjaringkan gol pada perlawanan akhir Piala Liga Inggeris 2002 tetapi pasukannya akur tewas 2-1 kepada Blackburn. Walau bagaimanapun, masalah kecederaan Ziege semakin meningkat. Pada tahun 2004, kontraknya ditamat melalui persetujuan bersama sebelum beliau berpindah semula ke Jerman.

Ziege kembali ke Jerman untuk bermain bersama kelab Borussia Mönchengladbach pada Jun 2004 sebelum mengumumkan persaraan pada Oktober 2005 apabila beliau tidak beraksi sejak Disember 2004 akibat kecederaan buku lali yang berterusan.

 Kerjaya antarabangsa 
Ziege telah beraksi sebanyak 72 perlawanan antarabangsa untuk pasukan kebangsaan Jerman dan menjaringkan sembilan gol. Selain meraih kejayaan UEFA Euro 1996, beliau mewakili pasukan Jerman ke Piala Dunia 1998 dan 2002. Di samping itu, beliau turut mewakili Jerman ke UEFA Euro 2000 dan 2004.

 Kerjaya pengurus 

 Borussia Mönchengladbach 
Selepas bersara dari arena bola sepak, Ziege mengambil diploma UEFA dalam bidang pengurusan. Pada tahun 2006, beliau memulakan karier jurulatihnya dengan berpindah ke kelab profesional terakhirnya sebagai seorang pemain iaitu Borussia Mönchengladbach, di mana beliau menjadi pengurus pasukan bawah-17 tahun menggantikan Thomas Schumacher. Pada musim 2006–07, pasukan bawah-17 telah memenangi sepuluh daripada 17 perlawanan di bawah kendalian Ziege dan pada Mac 2007, beliau menjadi pengarah sukan kelab bagi menggantikan Peter Pander. Selepas perlantikannya, hanya berbaki sepuluh perlawanan sehingga penghujung musim. Borussia Mönchengladbach menduduki tangga tercorot liga dengan kekurangan lima untuk selamat daripada zon penyingkiran. Pada 5 Oktober 2008, Ziege menggantikan Jos Luhukay untuk menjadi pengurus sementara kelab. Jawatan sebagai pengurus sementara kelab berlarutan sehinggalah pada 18 Oktober 2008 apabila Hans Meyer menjadi pengurus tetap. Pada 15 Disember 2008, Ziege meninggalkan Borussia Mönchengladbach.

 Arminia Bielefeld 
Pada 26 Mei 2010, Ziege menandatangani kontrak sebagai pengurus bagi kelab Arminia Bielefeld. Walau bagaimanapun, kerjaya pengurusnya di Arminia bermula dengan keputusan hambar apabila hanya mencatat satu kemenagnan daripada lapan perlawanan. Ia juga merupakan permulaan musim Arminia Bielefeld paling truk dalam masa 23 tahun. Ziege telah dilepaskan dari jawatannya pada 6 November 2010 selepas tewas 2-0 kepada FC Augsburg.

 Pasukan remaja Jerman 
Mulai April 2011, Ziege bekerja untuk Persatuan Bola Sepak Jerman (DFB). Pada mulanya, beliau mengendali pasukan bawah-19 Jerman sebelum mengambil alih pasukan bawah-18 Jerman pada bulan Ogos 2011. name=dfbu19 Namun, kontraknya tidak diperbaharui apabila kontraknya tamat menjelang musim panas 2014. name="DFB trennt sich von Ziege und Böger"

 SpVgg Unterhaching 
Ziege menjadi ketua jurulatih SpVgg Unterhaching pada 20 Mac 2014. Perlawanan pertama Ziege bersama pasukan barunya ketika terikat seri 1-1 bertemu RB Leipzig. Seterusnya, beliau membuat keputusan untuk meletak jawatan pada 5 Mac 2015. Perlawanan terakhirnya ialah kekalahan 2-1 kepada Stuttgarter Kickers pada 21 Mac 2015.

 Atlético Baleares 
Pada 30 November 2015, Ziege menandatangani kontrak bersama kelab Segunda División B, Atlético Baleares sebagai ketua jurulatih.

 Statistik kerjaya 
 Kelab 
KelabMusimLigaPialaPiala LigaEropahJumlahKmnclnGolKmnclnGolKmnclnGolKmnclnGolKmnclnGol Bayern Munich1990–911310000311621991–9226200—312931992–93281022—30121993–9429341433781994–95291200009038121995–9633310—1014441996–972774120358Jumlah185381140031622748 Milan1997–9822250——2721998–9917230202Jumlah39480—00474 Middlesbrough1999-20002961031—337 Liverpool2000-01161304190322 Tottenham Hotspur2001–022722240—3372002–031220000001222003–04801011—101Jumlah4773251005510 Borussia Mönchengladbach2004-0513010——140Jumlah kerjaya3295627612340639668

 Antarabangsa 
 Pasukan kebangsaan JermanTahunGol1993701994001995611996142199770199871199943200091200190200281200300200410Jumlah729

 Gol antarabangsa 
 #  Tarikh  Lokasi  Pasukan lawan  Skor  Keputusan  Kejohanan <center>1  6 September 1995  Nuremberg, Jerman    <center>2–1  <center>4–1  Kelayakan Euro 1996 <center>2  4 Jun 1996  Mannheim, Jerman    <center>5–1  <center>9–1  Persahabatan <center>3  9 Jun 1996  Manchester, England    <center>1–0  <center>2–0  UEFA Euro 1996 <center>4  25 Mac 1998  Mannheim, Jerman    <center>7–0  <center>7–0  Persahabatan <center>5  8 September 1999  Dortmund, Jerman   2–0  4–0  Kelayakan Euro 1988 <center>6  3–0 <center>7  4–0 <center>8  23 Februari 2000  Amsterdam, Belanda    <center>1–1  <center>2–1  Persahabatan <center>9  27 Mac 2000  Rostock, Jerman    <center>1–1  <center>4–2

 Pengurus 

 Pasukan Dari Hingga Rekod   Borussia Mönchengladbach  5 Oktober 2008 name=borussiamoenchengladbachjob  19 Oktober 2008 name=newjobborussiamoenchengladbach Arminia Bielefeld  26 Mei 2010 name=arminiabielefeldjob  6 November 2010 name=arminiabielefeldsacking SpVgg Unterhaching  20 Mac 2014 name="Christian Ziege wird Trainer bei Unterhaching"  25 Mac 2015 name="Der Retter hat keine Lust mehr" Jumlah

 Pencapaian 
 Kelab 
Bayern Munich
 Bundesliga: 1993–94, 1996–97 name="Liverpool">
 Piala UEFA: 1995–96 name="Liverpool" 

Milan
 Serie A: 1998–99 name="Liverpool" 

Liverpool
 Piala Liga Inggeris: 2000–01 name="Liverpool" 
 Piala FA Inggeris: 2000-01 name="Liverpool" 
 Piala UEFA: 2000-01 name="Liverpool" 

 Antarabangsa 
 Kejohanan Bola Sepak Eropah: 1996

 Catatan 

 Pautan luar 



 Christian Ziege at weltfussball.de 
 LFChistory.net player profile

Kategori:Kelahiran 1972
Kategori:Orang hidup
Kategori:Pemain bola sepak Jerman
Kategori:Pemain FC Bayern Munich
Kategori:Pemain FC Bayern Munich II
Kategori:Pemain A.C. Milan
Kategori:Pemain Liverpool F.C.
Kategori:Pemain Middlesbrough F.C.
Kategori:Pemain Tottenham Hotspur F.C.
Kategori:Pemain Borussia Mönchengladbach
Kategori:Pemain Piala Dunia FIFA 1998
Kategori:Pemain Piala Dunia FIFA 2002
Kategori:Pemain UEFA Euro 1996
Kategori:Pemain UEFA Euro 2000
Kategori:Pemain UEFA Euro 2004
Kategori:Pengurus bola sepak Jerman
Kategori:Pengurus Arminia Bielefeld
Kategori:Pengurus Borussia Mönchengladbach
Kategori:Pengurus SpVgg Unterhaching
Kategori:Pengurus CD Atlético Baleares